ഉത്തര്പ്രദേശിലെ കോടതിയില് വെടിവെയ്പ്പ് അഭിഭാഷകന് വെടിയേറ്റ് മരിച്ചു മൃതദേഹത്തിന് സമീപം തോക്കും ലഖ്നൗ: ഉത്തര്പ്രദേശിലെ കോടതിയില് അഭിഭാഷകന് വെടിയേറ്റ് മരിച്ചു. ഷാജഹാന്പുരിലെ ജില്ലാകോടതിയിലാണ് സംഭവം ഉണ്ടായത്. ജലാല്ബാദ് സ്വദേശിയായ ഭൂപേന്ദ്ര പ്രതാപ് സിങ്ങിനെയാണ് കോടതിയിലെ മൂന്നാം നിലയില് വെടിയേറ്റ് കൊല്ലപ്പെട്ട നിലയില് കണ്ടെത്തിയത്. മൃതദേഹത്തിന്റെ സമീപത്ത് നിന്നും ഒരു നാടന് തോക്കും പോലീസ് കണ്ടെടുത്തു. വലിയ ശബ്ദം കേട്ട് നോക്കിയപ്പോള് അഭിഭാഷകന് തറയില് വീണു കിടക്കുന്നതാണ് കണ്ടതെന്ന് ദൃക്സാക്ഷികള് പോലീസിനോട് പറഞ്ഞു. എന്നാല് അഭിഭാഷകന് സമീപം ആരും തന്നെ ഉണ്ടായിരുന്നില്ല എന്നതാണ് പ്രാഥമിക റിപ്പോര്ട്ട്. കൊലപാതകം നടന്ന സാഹചര്യം നിലവില് വ്യക്തമല്ലെന്നും അന്വേഷണം നടന്ന വരികയാണെന്നും ഷാജഹാന്പുര് എസ്.പി. എസ്. ആനന്ദ് പറഞ്ഞു. ഭൂപേന്ദ്ര സിങ് അഞ്ച് വര്ഷം മുമ്ബാണ് അഭിഭാഷകനായി പ്രാക്ടീസ് ആരംഭിച്ചത്. അതിനു മുമ്ബ് അദ്ദേഹം ബാങ്ക് ജീവനക്കാരനായായിരുന്നുവെന്നും സഹപ്രവര്ത്തകര് പറയുന്നു. സംഭവത്തില് പോലീസ് അന്വേഷണം ഊര്ജ്ജിതമാക്കിയിട്ടുണ്ട്. ഫൊറന്സിക് വിദഗ്ധരടക്കം കോടതിയിലെത്തി പരിശോധന നടത്തി. Tags